ai4bharat/Pralekha huggingface dataset:
শিল্পওবাণিজ্যমন্ত্রক
শিল্প বৃদ্ধির হার বাড়াতে প্রয়োজনীয় ব্যবস্থাসমূহ
নতুন দিল্লী, ২৩শে সেপ্টেম্বর, ২০২০
একাধিক বিষয়ের ওপর শিল্পের উন্নতি নির্ভর করে। যার মধ্যে রয়েছে কাঠামোগত, বাহ্যিক, আর্থিক এবং শিল্প-সংক্রান্ত বিষয়।ভারতের শিল্পোন্নয়নে স্থিতাবস্থা আন্তর্জাতিক উৎপাদনের বৃদ্ধির হ্রাসের সঙ্গে জড়িত। আচমকা কোভিড-19 অতিমারী ছড়িয়ে পড়ার দরুন বিশ্বজুড়ে অর্থনীতি ভীষণভাবে ক্ষতিগ্রস্ত হয়েছে। এই অতিমারীর ফলে মার্কিন যুক্তরাষ্ট্র, ইউরোপীয় ইউনিয়ন, ব্রিটেন এবং ভারতের মতন বৃহৎ অর্থনীতির রাষ্ট্র সহ বিশ্বজুড়ে একাধিক রাষ্ট্রের অর্থনীতি ক্ষতিগ্রস্ত হয়েছে। কোভিড-19 অতিমারী এবং এর দরুন বিশ্বজুড়ে লকডাউনের প্রভাবে ২০২০-২১ অর্থবর্ষে সারা বিশ্বের জি ডি পি সংকোচন হবে বলে বিশ্ব ব্যাঙ্ক এবং আই এম এফ উভয় সংস্থাই মত প্রকাশ করে। দেশের একাধিক ক্ষেত্র এই লকডাউনের জন্য ক্ষতিগ্রস্ত হয়। যাইহোক, লকডাউন খানিকটা প্রত্যাহারের পর দেশের অর্থনীতির বিভিন্ন ক্ষেত্রে উল্লেখযোগ্য উন্নতি পরিলক্ষিত হচ্ছে।
সরকার শিল্পোন্নয়নের শ্লথগতির সমস্যা সমাধানের লক্ষ্যে একাধিক পদক্ষেপ নিয়েছে। যার মধ্যে রয়েছে:
১) অতিক্ষুদ্র,ক্ষুদ্র এবং মাঝারি শিল্প  ক্ষেত্রগুলির সুবিধার্থে কোলেটারাল মুক্ত ঋণ প্রদান এবং একই সঙ্গে ১০০% ক্রেডিট গারেন্টির ব্যবস্থা। সহায়ক এমএসএমই গুলির জন্য আংশিক গারেন্টি, নন ব্যাঙ্ক অর্থ বিনিয়োগকারী সংস্থাগুলিকে, আবাসন বিনিয়োগকারী সংস্থাগুলিকে এবং ক্ষুদ্র বিনিয়োগকারী সংস্থাগুলির ঋণদানের ক্ষেত্রে রাষ্ট্রায়ত্ত ব্যাংকগুলিকে আংশিক গারেন্টি প্রদান প্রকল্পর সূচনা করা হয়েছে। কৃষকদের আরও সাহায্য করার লক্ষ্যে বিশেষ ছাড় দিয়ে ঋণ প্রদান একই সঙ্গে পথে যারা ব্যবসা করেন তাদের জন্য পিএম এস ভি এ নিধির অধীনে ঋণ প্রদানের ব্যবস্থা করা হয়েছে।
২) কর সংক্রান্ত নথি পেশের সময়সীমা পিছিয়ে দেওয়া, বকেয়া জি এস টি নথি পেশের ক্ষেত্রে সুদের হারের জরিমানা হ্রাস করা হয়েছে। সরকারী সংগ্রহ নীতি বদল করা হয়েছে,এম এস এম ইর বকেয়া দ্রুত মিটিয়ে দেওয়ার ব্যবস্থা করা হয়েছে।
৩) আত্মনির্ভর প্যাকেজের অধীনে কাঠামোগত সংস্কারের ঘোষনা করা হয়েছে। যার মধ্যে রয়েছে কৃষিক্ষেত্রে অনিয়মগুলির নিরসন, এম এস এম ই গুলির সংজ্ঞা পরিবর্তন, পি এস এউ গুলির নীতি বদল, কয়লা ক্ষেত্রের বানিজ্যিকীকরণ,প্রতিরক্ষা ও মহাকাশ ক্ষেত্রে সরাসরি বিদেশী বিনিয়োগের পরিমাণ বৃদ্ধি, শিল্পের জমি বা ল্যান্ড ব্যাঙ্কের উন্নয়ন এবং শিল্প সংক্রান্ত তথ্য প্রদান ব্যবস্থাপনার সূচনা প্রভৃতি।
৪) সরকার জাতীয় পরিকাঠামো গঠনের সূচনা করেছে। উৎপাদন কর্মসূচীর বৃদ্ধি,উৎপাদনে উৎসাহ প্রকল্প এবং বিনিয়োগকারীদের সাহায্যে কেন্দ্রীয় বিনিয়োগ ছাড়পত্র প্রদানের জন্য সেল গঠন করা হয়েছে। দেশের এবং আন্তর্জাতিক বিনিয়োগ মসৃণ করতে বিভিন্ন মন্ত্রকের সচিবদের নিয়ে গোষ্টি গঠন এবং প্রকল্প উন্নয়ন সেল গঠন করা হয়েছে। এছাড়াও ই পি এফে দেয় অর্থের পরিমাণ হ্রাস করা হয়েছে। পরিযায়ী শ্রমিকদের কর্মসংস্থানের ব্যবস্থা করা হয়েছে।স্বাস্থ্য পরিষেবার সঙ্গে যুক্তদের জন্য বীমার ব্যবস্থা করা হয়েছে। এমজিএনআরইজিএ কর্মীদের এবং নির্মান কর্মীদের মজুরি বৃদ্ধি করা হয়েছে,স্বনির্ভর গোষ্টি গুলির জন্য কোলেটারল মুক্ত ঋণদানের ব্যবস্থা করা হয়েছে।
৫) রপ্তানিকারিদের জন্য সর্বজনীন ডিজিটাল প্ল্যাটফর্মের সূচনা করা হয়েছে।এর ফলে বানিজ্য মসৃণ হবে।সরকার দেশের বিভিন্ন জেলা গুলির রপ্তানি করা যায় এমন উৎপাদিত পণ্য চিহ্নিত করার কাজ শুরু করেছে। এই সব পণ্যগুলি রপ্তানি ক্ষেত্রে প্রতিবন্ধকতা দূর করতে এবং কর্মসংস্থানের লক্ষ্যে আঞ্চলিক রপ্তানিকারিদের সহায়তা করা হচ্ছে।
কেন্দ্রীয় শিল্প ও বাণিজ্যমন্ত্রী শ্রী পীযূষ গোয়েল আজ রাজ্যসভায় এক লিখিত প্রশ্নের উত্তরে এই তথ্য জানান।
(CG/PPM
সারওরসায়নমন্ত্রক
পিপিই কিটের গুণমান যাচাই এবং শংসাপত্রের জন্য এনএবিএল – এর পক্ষ থেকে সাইপেট অনুমোদন পেয়েছে
নয়াদিল্লি, ১৯ জুলাই, ২০২০
কেন্দ্রীয় রসায়ন ও সার মন্ত্রকের অধীন জাতীয় স্তরের অগ্রণী প্রতিষ্ঠান সেন্ট্রাল ইন্সটিটিউট অফ পেট্রো কেমিকাল ইঞ্জিনিয়ারিং অ্যান্ড টেকনোলজি  প্রতিষ্ঠান ন্যাশনাল অ্যাক্রিডিটেশন বোর্ড – এর কাছ থেকে পিপিই কিটের গুণমান যাচাই ও এ সংক্রান্ত শংসাপত্র প্রদানের জন্য অনুমোদন পেয়েছে।
পিপিই কিটগুলির মধ্যে রয়েছে দস্তানা, কভারঅল , ফেসশিল্ড , গগলস্ এবং ত্রিস্তরীয় মেডিকেল মাস্ক। কোভিড-১৯ মহামারীর বিরুদ্ধে লড়াইয়ে এবং আত্মনির্ভর ভারত গঠনের লক্ষ্যে সাইপেটের এই সাফল্য আরও একটি বড় মাইলফলক।
ভুবনেশ্বরে সাইপেট  - এর যে আইপিটি কেন্দ্র রয়েছে, সেখানে পিপিই কিটের গুণমান যাচাই ব্যবস্থা গড়ে তোলার পর এ ধরনের কিটের অনুমোদনের জন্য এনএবিএল – এর কাছে আবেদনপত্র দাখিল করা হয়। আইপিটি কেন্দ্রের নমুনা পরীক্ষাগারের ব্যবস্থা খতিয়ে দেখার পর এনএডিএল পিপিই কিটের গুণমান যাচাইয়ের অনুমতি দেয়। উল্লেখ করা যেতে পারে, সাইপেট – এর আরও কয়েকটি কেন্দ্র এ ধরনের কিটের গুণমান যাচাইয়ের ব্যাপারে এনএবিএল-এর কাছে আবেদন করেছে। বর্তমানে এই আবেদনগুলি এনএবিএল খতিয়ে দেখছে।
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া সাইপেট – এর ভুবনেশ্বর-স্থিত এই কেন্দ্রটির সাফল্যের জন্য অভিনন্দন জানিয়ে বলেছেন, দেশের অগ্রণী প্রতিষ্ঠান হিসাবে সাইপেট – এর এ ধরনের উদ্যোগ সাধারণ মানুষ তথা ক্ষুদ্র ও মাঝারি সংস্থাগুলির স্বার্থে ভবিষ্যতেও অব্যাহত থাকবে।
উল্লেখ করা যেতে পারে, সাইপেট ইতিমধ্যেই স্বাস্থ্য পরিচর্যা ক্ষেত্রে বিশ্ব স্বাস্থ্য সংস্থা/আইএসও – এর নীতি-নির্দেশিকা মেনে গবেষণা ও উন্নয়নমূলক কর্মসূচি গ্রহণ করেছে। কোভিড-১৯ মহামারীর সময় অত্যাবশ্যক পরিষেবায় সাহায্য করতে সাইপেট তার খাদ্যশস্য ও সার প্যাকেজিং সংক্রান্ত গুণমান যাচাই ব্যবস্থা আরও সম্প্রসারিত করেছে।
(CG/BD/SB
তথ্যওসম্প্রচারমন্ত্রক
৫২তম আইএফএফআই-এ তথ্য ও সম্প্রচার মন্ত্রী অনুরাগ সিং ঠাকুর আগামীদিনের ৭৫জন সৃজনশীল ব্যক্তিত্বকে সম্বর্ধিত করলেন
পানাজি , ২১ নভেম্বর, ২০২১
তথ্য ও সম্প্রচার মন্ত্রী শ্রী অনুরাগ সিং ঠাকুর ৫২তম আইএফএফআই-তে আজাদি কা অমৃত মহোৎসব পালনের অঙ্গ হিসেবে ’৭৫ ক্রিয়েটিভ মাইন্ডস অফ টুমরো’র বিজয়ীদের সম্বর্ধিত করেছেন। মন্ত্রী বলেন, ভারতে মেধা এবং দক্ষতার কোনো অভাব নেই। এই তরুণ মেধাবী মনের প্রয়োজন সুযোগ। তাদের উৎসাহদানের জন্য এবং ভবিষ্যতে চলচ্চিত্র শিল্পে উল্লেখযোগ্য ভূমিকা পালনে সাহায্য করতে চলচ্চিত্র উৎসবে আজাদি কা অমৃত মহোৎসবে এই মঞ্চের ব্যবস্থা করা হয়েছে।
মন্ত্রী বলেন আইএফএফআই-এ ৭৫ জন সৃজনশীল প্রতিভা চলচ্চিত্র জগতের বিশিষ্টজনেদের সঙ্গে মতবিনিময় করবার সুযোগ পাবেন। বিচারক মন্ডলী একসঙ্গে বসে বিভিন্ন বিষয় বিচার-বিবেচনা করে এই ৭৫ জনকে নির্বাচন করেছেন। তিনি বিজয়ীদের ভারতের স্বাধীনতার ৭৫তম বর্ষ এবং আইএফএফআই-র অভিজ্ঞতা সম্পর্কে ব্লগ লিখতে বলেন। শেখার কোনো শেষ নেই বলে উল্লেখ করে শ্রী ঠাকুর ভবিষ্যতে এই ৭৫ জনকে চলচ্চিত্র শিল্পে গুরুত্বপূর্ণ অবদান রাখার আহ্বান জানান।
চলচ্চিত্র শিল্পকে এবং তরুণ প্রতিভাদের ভারতের শক্তি প্রদর্শনের আহ্বান জানিয়ে মন্ত্রী বলেন, তথ্য ও সম্প্রচার মন্ত্রক ফিল্ম ফেসিলিটেশন অফিস গড়ে তুলেছে। সিনেমার শ্যুটিং এবং ছবি তৈরিতে ভারতকে আকর্ষণীয় গন্তব্য হিসেবে গড়ে তুলতেই এই উদ্যোগ।
সিবিএফসি-র চেয়ারম্যান শ্রী প্রসূন জোশী আগামীদিনের এই সম্ভাবনাময় চলচ্চিত্র ব্যক্তিত্বদের কোনো কিছুতে দ্বিধান্বিত না হওয়ার পরামর্শ দেন। যে সুযোগই তারা পাবেন সেগুলিকে পুরোপুরি কাজে লাগিয়ে শিল্পকর্মে গুরুত্বপূর্ণ ভূমিকা রাখতে তিনি অনুরোধ করেন। বিশিষ্ট চলচ্চিত্র পরিচালক শ্রী কেতন মেহতা বলেন, চলচ্চিত্র এখন আর বড় পর্দার মধ্যে আটকে নেই। ওটিটি প্ল্যাটফর্মের জন্য এখন তা সকলের পকেটে ঘুরছে। এই প্রথম গোয়ায় ভারতের আন্তর্জাতিক চলচ্চিত্র উৎসবে ভবিষ্যৎ প্রজন্মকে উৎসাহিত করতে ৭৫ টি সৃজনশীল মনকে বাছাই করা হল। আজাদি কা অমৃত মহোৎসবের এই উদ্যোগের ফলে ভবিষ্যতে দেশের উদীয়মান শিল্পীদের চিহ্নিত করতে সুবিধা হবে।
CG/CB/NS
(Visitor Counter : 107
আদিবাসীবিষয়কমন্ত্রক
আদিবাসী বিষয়ক মন্ত্রী শ্রী অর্জুন মুন্ডা ঝাড়খণ্ডের খুন্তি জেলায় মায়ের পুষ্টি অভিযানের সূচনা করেছেন
নতুন দিল্লি, ০৮ সেপ্টেম্বর, ২০২১
আদিবাসী বিষয়ক মন্ত্রী শ্রী অর্জুন মুন্ডা ঝাড়খণ্ডের খুন্তি জেলায় আয়োজিত এক কর্মসূচির মাধ্যমে মন্ত্রকের মায়ের পুষ্টি অভিযানের সূচনা করেন। তিনি 'সেহি পোষণ দেশ রোশন' এই বার্তা দেন।
আদিবাসী মহিলাদের স্বাস্থ্য মায়ের পুষ্টি অভিযানের একটি গুরুত্বপূর্ণ দিক। আদিবাসী মহিলাদের পুষ্টির দিকে মনোযোগ দেওয়ার বিষয়ে গুরুত্ব দিতে কেন্দ্রীয় মন্ত্রী প্রধানমন্ত্রী মাতৃ বন্দনা যোজনায় সুবিধাভোগী মহিলাদের সঙ্গে সাক্ষাৎ করেন। গর্ভবতী এবং স্তন্যদানকারী মায়েদের পুষ্টির সুবিধার কথা তিনি তুলে ধরেন।
এ সপ্তাহে বিহারের নওয়াদা জেলার কবাকোল ব্লকের আদিবাসী অধ্যুষিত এলাকা ঝিলারা গ্রামে একটি পুষ্টি পরামর্শ শিবির এবং আলোচনা সভার আয়োজন করা হয়েছিল। সেখানে সমস্ত পঞ্চায়েত সদস্যরা অংশ নিয়েছিলেন।
সেখানে স্বেচ্ছাসেবীদের মাধ্যমে শিশুদের ওজন নেওয়ার ব্যবস্থা করা হয়েছিল এবং অপুষ্টিতে আক্রান্ত শিশুদের মায়েদের জন্য বিশেষ কাউন্সেলিং এর ব্যবস্থা করা হয়েছিল। ওই শিবিরে পুষ্টিকর খাদ্য যা মিলতে পারে তা প্রদর্শনের ব্যবস্থা করা হয়েছিল।
আদিবাসী বিষয়ক মন্ত্রকের পক্ষ থেকে শিশুদের পুষ্টির দিকে বিশেষ মনোনিবেশ করা হয়েছে। এ বিষয়ে একলব্য স্কুল গুলিকে কাজে লাগানো হয়েছে। এই স্কুলগুলির মাধ্যমেই শিশুদের পুষ্টি অভিযান সম্পর্কে সচেতন করা হয়েছে।
CG/ SB
(Visitor Counter : 116
স্বাস্থ্যওপরিবারকল্যাণমন্ত্রক
রাজস্থানে কোভিড টিকার কোনও ঘাটতি নেই
সরকার সমস্ত রাজ্য/কেন্দ্রশাসিত অঞ্চলে টিকা সরবরাহের ওপর কড়া নজর রাখছে
নয়াদিল্লি, ০৯ মার্চ ২০২১
রাজস্থানে কোভিড-১৯ টিকার ক্ষেত্রে ঘাটতি দেখা দিতে পারে বলে এক শ্রেণীর গণমাধ্যমে সংবাদ প্রকাশিত হয়েছে। কিন্তু প্রকৃত ঘটনা হ’ল রাজ্যে কোভিড-১৯ টিকার বর্তমানে কোনও ঘাটতি নেই। রাজ্যটিকে ইতিমধ্যেই ৩৭ লক্ষ ৬১ হাজার টিকার ডোজ সরবরাহ করা হয়েছে এবং গত রাত পর্যন্ত কেবল ২৪ লক্ষ ২৮ হাজার ডোজ ব্যবহার হয়েছে।
কেন্দ্রীয় সরকার সমস্ত রাজ্য ও কেন্দ্রশাসিত অঞ্চলে টিকা সরবরাহের বিষয়টিতে কড়া নজর রাখছে এবং প্রয়োজন অনুসারে টিকার ডোজ যোগান দেওয়া হচ্ছে।
কৃষিমন্ত্রক
কৃষি আইনের সমর্থনে সর্ব ভারতীয় কিষাণ সমন্বয় কমিটির সদস্যরা কৃষি মন্ত্রীর কাছে একটি স্মারক লিপি জমা দিয়েছেন
নয়াদিল্লী, ১৪ ডিসেম্বর, ২০২০
বিভিন্ন রাজ্য থেকে আগত সর্ব ভারতীয় কিষাণ সমন্বয় কমিটির প্রতিনিধিত্বকারী সদস্যরা আজ কৃষি ভবনে কেন্দ্রীয় কৃষি মন্ত্রী শ্রী নরেন্দ্র সিং তোমরের সঙ্গে সাক্ষাৎ করেন। তেলেঙ্গানা, মহারাষ্ট্র, হরিয়ানা তামিলনাড়ু এবং বিহারের কৃষক নেতৃ্ত্বরা এদিন কৃষি মন্ত্রীর সঙ্গে কথা বলেন। তাদের সকলকে আশ্বস্ত করা হয় যে সাম্প্রতিক কৃষি আইন থেকে দেশের কৃষকরা লাভবান হবেন এবং বছরের পর বছর ধরে শোষণকারী মধ্যস্থতাভোগীদের খপ্পর থেকে কৃষকরা বাঁচবেন। তারা মতপ্রকাশ করেন যে এই আইন কৃষকদের পছন্দমতো স্থানে ফসল বিক্রির স্বাধীনতা সুনিশ্চিত করবে এবং কৃষি উৎপাদন বিপণন কমিটির আওতার বাইরে বেরিয়ে এসে বাধামুক্ত ভাবে ব্যবসা-বাণিজ্যের সুযোগ প্রদান করবে। তারা আরও জানিয়েছেন যে এই আইন কৃষকদের সঙ্গে ক্রেতাদের পূর্ব মূল্য নির্ধারণে সক্ষম চুক্তি করার অধিকার প্রদান করবে এবং বাজারের অনিশ্চয়তার মতো ঝুঁকির হাত থেকে কৃষকদের রক্ষা করবে। তারা মনে করেন যে, কৃষি ক্ষেত্রে আধুনিক প্রযুক্তি, উন্নত বীজ এবং অন্যান্য উপকরণগুলির সুবিধার পাশাপাশি কৃষি ক্ষেত্রে বেসরকারী বিনিয়োগেও সুবিধা এনে দেবে।
সর্বভারতীয় কিষাণ সমন্বয় কমিটির আওতায় ৭ হাজারেরও বেশি স্বেচ্ছাসেবী সংগঠন কাজ করছে। সম্প্রতি কৃষি আইন কার্যকর করে তুলতে সহায়তা প্রদানে এই সদস্য সংখ্যা ক্রমশই বৃদ্ধি পাচ্ছে। সর্ব ভারতীয় কিষাণ সমন্বয় কমিটির প্রতিনিধিরা এই কৃষি আইনের বিষয়ে সবরকম সহযোগিতা প্রদান করা হবে বলে কৃষি মন্ত্রীকে আশ্বাস করেছেন। তারা এই কৃষি আইন কার্যকর করার জন্য কেন্দ্রীয় সরকারের প্রতি কৃতজ্ঞতা প্রকাশ করেছেন এবং আন্দোলনকারীদের দাবি না মানার আহ্বান জানিয়েছেন। সংগঠনের পক্ষ থেকে এও আবেদন জানানো হয়েছে যে সরকারের উচিত এই আইনের সুবিধা সম্পর্কে বিজ্ঞাপন এবং প্রশিক্ষণ কর্মসূচির মাধ্যমে সাধারণ জনগণকে সচেতন করে তোলা।
কেন্দ্রীয় কৃষি মন্ত্রী শ্রী নরেন্দ্র সিং তোমর স্পষ্ট জানিয়েছেন যে, সরকারের উদ্দেশ্য এবং নীতি পরিষ্কার। কৃষকরা ইতিমধ্যেই কৃষি অনুকূল সংস্কার থেকে উপকৃত হয়েছেন। এতে কৃষকদের আয় বৃদ্ধিতে সাহায্য করেছে। সরকার সর্বদা আলাপ-আলোচনা চালিয়ে যেতে প্রস্তুত বলেও তিনি জানিয়েছেন।
কেন্দ্রীয়মন্ত্রিসভা
স্বাস্থ্যক্ষেত্রে ভারত ও বিল অ্যান্ড মেলিন্ডা গেট্স ফাউন্ডেশনের মধ্যে সহযোগিতার লক্ষ্যে স্বাক্ষরিত সমঝোতাপত্রে কর্মপরবর্তী অনুমোদন দিল কেন্দ্রীয় মন্ত্রিসভা
নয়াদিল্লি, ৮ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ভারতের স্বাস্থ্য ও পরিবারকল্যাণ মন্ত্রক ও বিল অ্যান্ড মেলিন্ডা গেট্স ফাউন্ডেশনের মধ্যে স্বাস্থ্যক্ষেত্রে সহযোগিতার লক্ষ্যে স্বাক্ষরিত সমঝোতাপত্রের বিষয়ে কর্মপরবর্তী অনুমোদন দেওয়া হয়েছে। বিল অ্যান্ড মেলিন্ডা গেট্স ফাউন্ডেশনের অন্যতম শীর্ষ কর্মকর্তা মিঃ বিল গেট্স-এর ২০১৯-এর নভেম্বরে ভারত সফরের সময় এই চুক্তি স্বাক্ষরিত হয়।
এই সমঝোতাপত্র অনুসারে :
ক) প্রাথমিক স্বাস্থ্য, টিকাকরণ ও পুষ্টি অভিযান আরও ব্যাপক করার মধ্য দিয়ে সন্তান প্রসবের সময় মা ও শিশুর মৃত্যুর হার কমানো এবং পুষ্টির মূল উপাদানগুলি আরও সহজলভ্য করে তোলা।
খ) তরুণীদের মধ্যে পরিবার পরিকল্পনার বিভিন্ন উপায় বাছাই করার লক্ষ্যে তার গুণমান বিচার করার সুযোগ বৃদ্ধি।
গ) যক্ষ্মা, ভিসেরাল লিসমেনাইসিস , লিম্ফ্যাটিক ফিলারিয়াসিস -এর মতো নির্দিষ্ট কিছু সংক্রামিত ব্যাধির প্রকোপ হ্রাস।
ঘ) স্বাস্থ্য, ডিজিটাল স্বাস্থ্য, সরবরাহ প্রক্রিয়া দৃঢ় করা এবং আরও নজরদারির জন্য দক্ষ কর্মীগোষ্ঠী তৈরি করে স্বাস্থ্য পরিষেবাকে মজবুত করা যার ফলে, বরাদ্দকৃত অর্থের সঠিক ব্যবহার হয়।
এই সহযোগিতা বাস্তবায়নের লক্ষ্যে একটি প্রোগ্রাম অ্যাকশন কমিটি গঠন করা হবে। এই কমিটি সহযোগিতার সব দিকগুলি বিস্তারিতভাবে বিচার-বিবেচনা করবে।
CG/CB/DM
(Visitor Counter : 49
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৫৪ কোটি করোনা প্রতিষেধক টিকা দেওয়ার মাইলফলক অতিক্রম করেছে
গত ২৪ ঘন্টায় ৭৩ লক্ষ টিকা দেওয়া হয়েছে
সুস্থতার হার বর্তমানে হয়েছে ৯৭.৪৬ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৩৬ হাজার ০৮৩ জন
ভারতে সুস্পষ্টভাবে আক্রান্তের সংখ্যা  মোট আক্রান্তের ১.২০ শতাংশ
দৈনিক আক্রান্তের হার  বিগত ২০ দিন ধরে যা ৩ শতাংশের নিচে
নতুন দিল্লি, ১৫ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৫৪ কোটি অতিক্রম করেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৫৪ কোটি ৩৮ লক্ষ ৪৬ হাজার ২৯০ জনকে টিকা প্রদান করা হয়েছে।
আজ সকাল সাতটায় পাওয়া তথ্য অনুযায়ী ৬১,৩৫,১৯৩ টি টিকাদান কেন্দ্রের মাধ্যমে গত ২৪ ঘন্টায় ৭৩ লক্ষ ৫০ হাজার ৫৫৩ জনকে টিকা দেওয়া হয়েছে।
ভারতে এ পর্যন্ত ১ কোটি ০৩ লক্ষ ৪৯ হাজার ৯০১ জন স্বাস্থ্যকর্মী প্রথম ডোজ এবং ৮০ লক্ষ ৯৩ হাজার ৯০৭ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮২ লক্ষ ৭৬ হাজার ৪৫৯ জন কর্মী প্রথম ডোজ এবং ১ কোটি ২১ লক্ষ ৪৫ হাজার ৯৩৬ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১৯ কোটি ৫৮ লক্ষ ২২ হাজার ৮৬০ জন প্রথম ডোজ এবং ১ কোটি ৫২ লক্ষ ৬০ হাজার ৬৯৫ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১১ কোটি ৭০ লক্ষ ৮৪ হাজার ৩৩২ জন প্রথম ডোজ এবং ৪ কোটি ৫৫ লক্ষ ৮০ হাজার ৬৮৯ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৮ কোটি ১০ লক্ষ ৪১ হাজার ৮৪৯ জন প্রথম ডোজ এবং ৪ কোটি ০১ লক্ষ ৮৯ হাজার ৬৬২ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,১৩ লক্ষ, ৭৬ হাজার ০১৫ জন সুস্থ হয়ে উঠেছেন। গত ২৪ ঘন্টায় ৩৭ হাজার ৯২৭ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৪৬ শতাংশ। দেশে গত ২৪ ঘন্টায় ৩৬ হাজার ০৮৩ জন নতুন করে আক্রান্ত হয়েছেন। বিগত ৪৯ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ৮৫ হাজার ৩৩৬। বর্তমানে মোট আক্রান্তের চেয়ে যা ১.২০ শতাংশ। মার্চ ২০২০ থেকে যা সর্বনিম্ন।
গত ২৪ ঘন্টায় দেশে মোট ১৯,২৩,৮৬৩ টি নমুনা পরীক্ষা হয়েছে। এছাড়া সারাদেশে এ পর্যন্ত ৪৯ কোটি ৩৬ লক্ষ ২৪ হাজার ৪৪০ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.০০ শতাংশ। দৈনিক ভিত্তিতে এই হার আজ ১.৮৮ শতাংশ। দৈনিক ভিত্তিতে আক্রান্তের হার গত ২০ দিন ধরে ৩ শতাংশের এবং লাগাতার ৬৯ দিন ধরে ৫ শতাংশের নিচে রয়েছে।
CG/ SB
(
কৃষিমন্ত্রক
কৃষকদের আয় বাড়াতে বিজ্ঞানসম্মত ও সুসংহত চাষাবাদ পদ্ধতি গ্রহণে জোর দিলেন কৃষি মন্ত্রী
নয়াদিল্লি, ০২ আগস্ট, ২০১৮
কৃষকদের উপার্জন ২০২২ সাল নাগাদ দ্বিগুণ করার লক্ষ্যে প্রধানমন্ত্রী শ্রী নরেন্দ্র মোদীর স্বপ্ন পূরণে বিজ্ঞানসম্মত উপায়ে রচিত সুসংহত কৃষি পদ্ধতির প্রসারে জোর দেওয়া হচ্ছে। কৃষকদের জীবন-জীবিকার নিরাপত্তা ও আয় বাড়ানোর জন্য এই কৃষি পদ্ধতি নিয়ে এক আলোচনা বৈঠকে একথা জানান কেন্দ্রীয় কৃষি ও কৃষক কল্যাণ মন্ত্রী শ্রী রাধামোহন সিং। বৈঠকে মন্ত্রকের সংসদীয় পরামর্শদাতা কমিটির সদস্যরা ছাড়াও সরকারি আধিকারিক ও ভারতীয় কৃষি গবেষণা পর্ষদের বিজ্ঞানীরা উপস্থিত ছিলেন।
শ্রী সিং আরও বলেন, এই কৃষি পদ্ধতির মাধ্যমে উৎপাদনশীলতা বৃদ্ধির পাশাপাশি কৃষকদের লাভের পরিমান বাড়বে এবং উৎপাদন খরচ কমবে। উচ্চ ফলনশীল ফসলের জন্য রাসায়নিক সারের ব্যবহার বেশি। এক সময়, খাদ্য আমদানির ওপর নির্ভরশীলতা কমাতে এবং দেশে খাদ্যের চাহিদা পূরণে রাসায়নিক সারের ব্যাপক ব্যবহার করা হয়েছিল। অবশ্য, পরবর্তী সময়ে কম উর্বর সার ব্যবহারের ফলে উৎপাদনশীলতা হ্রাস পাওয়ার পাশাপাশি কৃষকদের আয়ও কমে যায়। সংসদে পেশ করা ২০১৭-১৮’র অর্থনৈতিক সমীক্ষার কথা উল্লেখ করে মন্ত্রী জানান, বিগত এক দশকে শস্য উৎপাদন থেকে কৃষকদের আয় বেড়েছে কেবল ১ শতাংশ, যেখানে গবাদি পশুপালন থেকে আয় বেড়েছে ৭ শতাংশ।
শ্রী সিং আরও বলেন, দেশে খাদ্য ও পুষ্টি নিরাপত্তা সুনিশ্চিত করার ক্ষেত্রে দুই হেক্টর পর্যন্ত কৃষি জমিগুলি গুরুত্বপূর্ণ ভূমিকা নিতে পারে। এ ধরণের কৃষি জমিতে ব্যাপক উৎপাদনশীল শস্য, ফুলচাষ, এমনকি ডেয়ারি, পোল্ট্রি, শূকর খামার প্রভৃতি গড়ে তোলা যেতে পারে। এরফলে, প্রান্তিক কৃষক ও ছোট পরিবারগুলির জীবনযাত্রার মান পাল্টে যাওয়া সম্ভব।
বিভিন্ন প্রতিষ্ঠানের সঙ্গে ভারতীয় কৃষি গবেষণা পর্ষদের অংশীদারিত্ব গড়ে ওঠার ব্যাপারে সন্তোষ প্রকাশ করে শ্রী সিং বলেন, এই পর্ষদ কৃষকদের আয় ও ফসলের উৎপাদনশীলতা বাড়াতে ২৩টি রাজ্য ও একটি কেন্দ্রশাসিত অঞ্চলের পক্ষে উপযুক্ত ৪৫টি সুসংহত চাষাবাদ পদ্ধতি উদ্ভাবন করেছে। বৈঠকে উপস্থিত সংসদীয় কমিটির সদস্যদের বিজ্ঞানসম্মত ও অঞ্চল-ভিত্তিক চাষাবাদ পদ্ধতি নিজ নিজ এলাকায় প্রসারের জন্য কৃষিমন্ত্রী আহ্বান জানান।
CG/BD/SB……
(Visitor Counter : 74
স্বাস্থ্যওপরিবারকল্যাণমন্ত্রক
ভারতে করোনায় সুস্থতার সংখ্যা ২৩ লক্ষ ছাড়িয়েছে
নিশ্চিতভাবে আক্রান্তের তুলনায় আরোগ্য লাভের সংখ্যা তিনগুণ বেশি
নিশ্চিত আক্রান্তের তুলনায় সুস্থতার সংখ্যা ১৬ লক্ষ ছাড়িয়েছে
নয়াদিল্লি, ২৪ আগস্ট, ২০২০
হাসপাতাল এবং হোম আইসোলেশন থেকে অধিক সংখ্যায় করোনা আক্রান্ত রোগীর সুস্থতার সংখ্যা ক্রমাগত বৃদ্ধি পাওয়ায় ভারতে আজ পর্যন্ত আরোগ্য লাভের সংখ্যা ২৩ লক্ষ ছাড়িয়েছে।
ব্যাপক হারে নমুনা পরীক্ষা, আক্রান্তদের খুঁজে বের করা, যথাযথ নজরদারি ও উপযুক্ত চিকিৎসা পরিষেবা কৌশল কার্যকর করার মাধ্যমে আরোগ্য লাভের সংখ্যা বেড়ে হয়েছে ২৩ লক্ষ ৩৮ হাজার ৩৫। হাসপাতালগুলিতে রোগীদের উপযুক্ত চিকিৎসা পরিষেবা প্রদান সহ দক্ষ চিকিৎসকদের মাধ্যমে প্রয়োজনীয় পরিষেবা প্রদান এবং কার্যকর অ্যাম্বুলেন্স পরিষেবা চালু করে করোনায় সুস্থতার হার ক্রমাগত বাড়ছে। এমনকি, গুরুতর অসুস্থ রোগীদের সময়োপযোগী চিকিৎসা পরিষেবা প্রদানের মাধ্যমে তাঁদের জীবন রক্ষাও সম্ভব হয়েছে।
দেশে গত ২৪ ঘন্টায় ৫৮,৪৬৯ জন আরোগ্য লাভ করেছেন। সুস্থতার হার বেড়ে দাঁড়িয়েছে ৭৫.২৭ শতাংশ, যা গত কয়েক মাসে আরোগ্য লাভের সংখ্যা ক্রমাগত বৃদ্ধি পাওয়ার বিষয়টিকেই প্রতিফলিত করে। ভারতে নিশ্চিতভাবে করোনায় আক্রান্তের সংখ্যার  তুলনায় আরোগ্য লাভের সংখ্যা বেড়ে ১৬ লক্ষ ২৭ হাজার ২৬৪ হয়েছে। এর ফলে, মোট আক্রান্তের তুলনায় নিশ্চিতভাবে আক্রান্তের সংখ্যা কেবল ২২.৮৮ শতাংশ। দেশে সুস্থতার হার ক্রমাগত বৃদ্ধি পাওয়ার দরুণ মৃত্যু হার ক্রমশ নিম্নমুখী। আজ এই হার আরও কমে হয়েছে ১.৮৫ শতাংশ।
এদিকে, নতুন দিল্লির এইমস-এর পক্ষ থেকে করোনা মোকাবিলায় যে বিশেষ কর্মসূচির আয়োজন করা হয়েছিল, তাতে চিকিৎসকদের বিভিন্ন বিষয়ে পরামর্শদান তথা জাতীয় স্তরে ই-আইসিইউ পরিষেবা সম্বলিত প্রচেষ্টা গ্রহণের ফলে বিভিন্ন হাসপাতালে রোগীদের চিকিৎসা আরও দ্রুত দেওয়া সম্ভব হচ্ছে। এখনও পর্যন্ত জাতীয় স্তরের ১৪টি ই-আইসিইউ পরিষেবা ব্যবস্থায় দেশের ২২টি রাজ্যের ১১৭টি হাসপাতালকে অন্তর্ভুক্ত করা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/BD/DM
প্রধানমন্ত্রীরদপ্তর
ওডিশায় ঘূর্ণিঝড় আমফানে ক্ষতিগ্রস্ত এলাকাগুলি আকাশপথে ঘুরে দেখার পর প্রধানমন্ত্রী শ্রী মোদীর বক্তব্য
নয়াদিল্লি, ২২ মে, ২০২০
প্রধানমন্ত্রী শ্রী মোদী বলেছেন, সমগ্র বিশ্ব করোনা ভাইরাস থেকে জীবন বাঁচাতে লড়াই চালাচ্ছে। এ ধরনের সঙ্কটময় পরিস্থিতিতে কেন্দ্রীয় সরকার এবং বিভিন্ন রাজ্য সরকার– সমস্ত দপ্তর এবং সাধারণ মানুষ বিগত আড়াই মাস ধরে করোনা ভাইরাসের মোকাবিলা করছে।
এ রকম এক জটিল পরিস্থিতিতে ঘূর্ণিঝড় – অতিপ্রবল ঘূর্ণিঝড় বড় উদ্বেগের কারণ। পশ্চিমবঙ্গ থেকে ওডিশায় রওনা হওয়ার সময় সেখানে ক্ষয়ক্ষতির পরিমাণ কতটা তা আমাকে উদ্বেগে রেখেছিল। সাধারণ মানুষ ও প্রাতিষ্ঠানিক প্রয়াসের ফলে ওডিশা অগণিত মানুষের জীবন রক্ষায় সফল হয়েছে। সেই সঙ্গে, গ্রামবাসীদের সঙ্কটকালীন পরিস্থিতিতে কি করা উচিৎ, তাদের সেই অভিজ্ঞতাও অত্যন্ত কাজে এসেছে। এজন্য ওডিশাবাসীকে অভিনন্দন।রাজ্য প্রশাসন, রাজ্যের মুখ্যমন্ত্রী শ্রী নবীন পট্টনায়েক এবং তাঁর সমগ্র দলকেও অভিনন্দন জানাই।
কিন্তু যখন এরকম বড় প্রাকৃতিক বিপর্যয় আসে, তখন জীবন ও সম্পত্তির ব্যাপক ক্ষয়ক্ষতি হয়। তবে, ওডিশার ক্ষয়ক্ষতির পরিমাণ পশ্চিমবঙ্গের তুলনায় কিছুটা কম। এ সত্ত্বেও ঘূর্ণিঝড় আমফান রাজ্যের ওপর দিয়ে যাওয়ার সময় তার ছাপ রেখে গেছে। নিঃসন্দেহে এ এক সঙ্কটময় পরিস্থিতি। আর এজন্যই আমি এখানে ঘরবাড়ি, কৃষি, বিদ্যুৎ, যোগাযোগ এবং পরিকাঠামো ক্ষেত্রে যে ক্ষতি হয়েছে, তা পর্যালোচনা করে দেখেছি। রাজ্য সরকার ক্ষয়ক্ষতির প্রাথমিক যাবতীয় বিবরণ আমাকে দিয়েছে।
পরিস্থিতি মূল্যায়নের পর কেন্দ্রীয় সরকার শীঘ্রই রাজ্য সরকারের কাছ থেকে প্রতিবেদন পাবে। একটি কেন্দ্রীয় পর্যবেক্ষক দল শীঘ্রই ক্ষতিগ্রস্ত এলাকায় পৌঁছে সেখানকার পরিস্থিতি খতিয়ে দেখে সরকারের কাছে বিবরণ পেশ করবে। ঘূর্ণিঝর বিধ্বস্ত এলাকায় দীর্ঘমেয়াদী ত্রাণ, পুনর্বাসন ও ঘরবাড়ি মেরামতের অগ্রাধিকার দেওয়া হবে।
প্রাথমিক চাহিদার বিষয়টিকে বিবেচনায় রেখে কেন্দ্রীয় সরকারের পক্ষ থেকে আগাম ৫০০ কোটি টাকা সহায়তা দেওয়ার সিদ্ধান্ত নিয়েছি। প্রাথমিক প্রয়োজনীয়তার বিষয়গুলি সম্পূর্ণ হলে এবং পুনর্বাসন সংক্রান্ত পরিকল্পনা চূড়ান্ত করার পর কেন্দ্রীয় সরকার ওডিশা সরকারের সঙ্গে কাঁধে কাঁধ মিলিয়ে কাজ করবে, যাতে জটিল এই পরিস্থিতি মোকাবিলায় রাজ্যকে সবরকম সহায়তা করা যায়।
অসংখ্য ধন্যবাদ!
(CG/BD/SB
প্রধানমন্ত্রীরদপ্তর
প্রধানমন্ত্রীর উগাদী উপলক্ষ্যে সকলকে শুভেচ্ছা
নতুনদিল্লি, ২রা এপ্রিল, ২০২২
প্রধানমন্ত্রী শ্রী নরেন্দ্র মোদী উগাদী উপলক্ষ্যে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“ উগাদীর এই বিশেষ শুভক্ষণে সকলকে শুভেচ্ছা জানাই।“
CG/CB/
(
নির্বাচনকমিশন
নির্বাচন কমিশনের বিবৃতি
নয়াদিল্লি, ২৮ জুলাই, ২০২০
জম্মু ও কাশ্মীরের উপ-রাজ্যপাল শ্রী জি সি মুর্মুর লেখা ‘সীমানা পুনর্নির্ধারণের পর জম্মু ও কাশ্মীরে ভোট’ শীর্ষক এক প্রতিবেদন আজ  The Tribune – এ প্রকাশ পেয়েছে। উপ-রাজ্যপালের একই ধরনের বিবৃতি এর আগেও The Hindu’তে গত বছরের ১৮ই নভেম্বর; NEWS-18 এ গত বছরের ১৪ই নভেম্বর; Hindustan Times – এ গত মাসের ২৬ তারিখ এবং Economic Times  - এ আজও প্রকাশিত হয়েছে। নির্বাচন কমিশন এ ধরনের বিবৃতিগুলিকে ব্যতিক্রমী হিসাবে বিবেচনা করেছে এবং এ সম্পর্কে বলতে চায় যে, সাংবিধানিক ব্যবস্থার আওতায় ভোট গ্রহণ সংক্রান্ত দিনক্ষণ সম্পূর্ণভাবেই কমিশনের এক্তিয়ারভুক্ত। নির্বাচনের দিনক্ষণের ব্যাপারে সিদ্ধান্ত নেওয়ার পূর্বে কমিশন একটি এলাকার বা কোনও অঞ্চলের সমস্ত প্রাসঙ্গিক বিষয় বা ঘটনা, যেমন – সেখানকার আবহাওয়া, আঞ্চলিক ও স্থানীয় উৎসবের সঙ্গে জড়িত সংবেদনশীল বিষয় প্রভৃতি দিক বিবেচনায় রাখে। উদাহরণ-স্বরূপ বলা যেতে পারে, কোভিড-১৯ জনিত বর্তমান পরিস্থিতি সিদ্ধান্ত গ্রহণের ক্ষেত্রে এক নতুন মাত্রা যোগ করেছে। স্বাভাবিকভাবেই বিভিন্ন পরিস্থিতি বিবেচনায় রেখে ভোট সংক্রান্ত বিষয়গুলিতে কমিশন গুরুত্ব দিয়েছে এবং দিচ্ছে। একইভাবে, সীমানা পুনর্নির্ধারণের বিষয়টিকেও কমিশন বিবেচনায় রাখছে। কোনও একটি এলাকা বা অঞ্চলে নির্বাচনের ব্যাপারে কেন্দ্রীয় বাহিনী ও রেল কামরার ব্যবস্থা সহ কেন্দ্রীয় সশস্ত্র পুলিশ বাহিনীর কর্মীদের গন্তব্যে পৌঁছে দেওয়া, বিভিন্ন ভোট সরঞ্জামের যোগানের মতো গুরুত্বপূর্ণ বিষয়গুলিকে বিবেচনায় রাখা হয়। কমিশনের উচ্চ পদস্থ আধিকারিকরা সুচিন্তিত ও বিচক্ষণভাবে সমগ্র পরিস্থিতি মূল্যায়নের পর সংশ্লিষ্ট কর্তৃপক্ষের সঙ্গে ভোট গ্রহণের বিষয় নিয়ে আলোচনা তথা মূল্যায়ন করার পরই চূড়ান্ত সিদ্ধান্ত জানানো হয়। প্রয়োজন-ভিত্তিতে কমিশন যেখানে বা যে রাজ্যে ভোট হতে চলেছে, সেখানে পরিস্থিতি খতিয়ে দেখতে যায়। এমনকি, সেখানকার সংশ্লিষ্ট সব পক্ষের সঙ্গে সমগ্র ভোট প্রক্রিয়ার ব্যাপারে বিস্তারিত আলাপ-আলোচনা করে। তাই, নির্বাচন কমিশন বাদে অন্য যে কোনও কর্তৃপক্ষ বা আধিকারিকের নির্বাচন সংক্রান্ত বিষয়ে মন্তব্য করা থেকে বিরত থাকাই উচিৎ। প্রকৃত পক্ষে এ ধরনের বিবৃতি দেওয়া বা প্রকাশ করা নির্বাচন কমিশনের সাংবিধানিক ক্ষমতায় হস্তক্ষেপ করার সামিল।
(CG/BD/SB
রেলমন্ত্রক
রেল বোর্ডের চেয়ারম্যান রেল কর্মচারীদের জন্য ক্রিস-এর উদ্ভাবিত অনলাইন ই-পাস এবং টিকিট বুকিং – এর জন্য ই-পাস মডিউল চালু করেছেন
নয়াদিল্লি, ১৩ অগাস্ট, ২০২০
রেল বোর্ডের চেয়ারম্যান ক্রিস – এর উদ্ভাবিত মানবসম্পদ পরিচালনা ব্যবস্থার আওতায় ই-পাস মডিউলের সূচনা করেছেন। ভিডিও কনফারেন্সের মাধ্যমে অভিনব এই ব্যবস্থার সূচনা অনুষ্ঠানে রেল বোর্ডের একাধিক সদস্য আইআরসিটিসি-র চেয়ারম্যান তথা ম্যানেজিং ডায়রেক্টর, ক্রিস – এর ম্যানেজিং ডায়রেক্টর প্রমুখ উপস্থিত ছিলেন।
মানবসম্পদ বিভাগের মহানির্দেশক ই-পাস মডিউলের বিভিন্ন দিক সম্পর্কে ব্যাখ্যা করেন। তিনি জানান, এই মডিউল পর্যায়ক্রমে কার্যকর করা হবে।
ভারতীয় রেলে পাস দেওয়ার ব্যবস্থাটি অধিকাংশ ক্ষেত্রেই মনুষ্য পরিচালিত ব্যবস্থা। এছাড়াও, রেল কর্মচারীদের জন্য পাসের সুবিধাকে কাজে লাগিয়ে অনলাইন টিকিট বুকিং – এর ব্যবস্থা কার্যকর ছিল না।
মানবসম্পদ পরিচালনা কর্মসূচির আওতায় ক্রিস ই-পাস মডিউল উদ্ভাবন করেছে। ভারতীয় রেলে পর্যায়ক্রমে এই ব্যবস্থা চালু করা হবে। ই-পাস ব্যবস্থা কার্যকর হলে রেল কর্মীদের পাসের জন্য কার্যালয়ে আর আসতে হবে না এবং কার্যালয়ে দীর্ঘ সময় অপেক্ষা করতে হবে না। কর্মচারীরা পাসের জন্য দেশের যে কোনও জায়গা থেকেই অনলাইনে আবেদন জানাতে পারবেন। সমগ্র প্রক্রিয়াটি সম্পূর্ণ হলে সংশ্লিষ্ট কর্মচারী অনলাইনেই পাস পেয়ে যাবেন। রেলের দেওয়া পাসের ভিত্তিতে আইআরসিটিসি-র ওয়েবসাইট থেকে অনলাইনে টিকিট বুক করা যাবে। আগে পাস থাকলেও টিকিট বুকিং – এর জন্য পিআরএস/ইউটিএস কাউন্টারে যেতে হ’ত।
ই-পাস মডিউল চালু হলে রেল কর্মীরা যে কোনও রকম সমস্যা ছাড়াই পাস’কে কাজে লাগিয়ে টিকিট বুক করতে পারবেন। সেই সঙ্গে, পাস দেওয়ার সঙ্গে যুক্ত আধিকারিকদের অনুমতিদানের বিষয়টিও সহজ হয়ে উঠবে।
রাষ্ট্রায়ত্ত সংস্থা ক্রিস শীঘ্রই অফিস অর্ডার মডিউল এবং সেটেলমেন্ট মডিউল চালু করতে চলেছে।
(CG/BD/SB